《吕待制所居八咏·缓步》
宋代·王炎

跃马乘轩四十年，谁知公是地行仙。
向来曳履星辰上，今作游行杖屦缘。
总为鼻端清栩栩，能令脚底步翩翩。
青鞋若许陪行乐，早晚诛茅半隐边。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。